امریکانین 14 می دا قودسده سفیرلیک آچماسینا باریش مقصدلی رئاکسیا گؤسترن فیلیسطین‌لی‌لره قارشی ایسراییل-ین حیاتا کئچیردیگی قتل عام بویوک غضبه سبب اولدو.
جمهور باشقانی رجب طیب اردوغانین فیلسطین‌دکی سون وضعیتدن سونراکی چاغیریشی قارشی‌سیندا ایستانبولدا تشکیل ائدیلن ایسلام امکداش‌لیق تشکیلاتی‌نین فوق العاده ذیروه توپلانتی‌سی اؤز ایشینه باشلادی.
توپلانتینی آچیق اعلان ائدن تورکیه‌نین خاریجی ایشلر ناظیری مولود چاووش اوغلو دئییب: " فیلیسطین مسئله‌سی‌نین حلی اوچون الیمیزدن گلن جهدی گؤسترمه‌لی، بیرلیک اولما‌لی و باشقا اؤلکه‌لرین امریکانی نومونه گؤتورمه‌سینه مانع اولمالیییق. امریکانین آتدیغی بو آددیم اورتا دوغو باریش پروسئسینی تخریب ائتدی. امریکا رهبرلیگی سفیرلیگینی قودسه کؤچوره‌رک جدی تخریباتچی‌لیق تؤرتمیش‌دیر. ایسراییل-ین ایشغال و زوراکی‌لیق سیاست‌لرینه سون قویماغی‌نین واختی گلیب چاتمیش‌دیر. حساب وئرمه‌لرینه ایمکان یاراتمالیییق. باشدا بمت اولماقلا اولوسلار آراسی تشکیلات‌لار بونونلا باغلی واجیب آددیم‌لاری آتما‌لی‌دیر. فیلیسطین‌لی قارداش‌لاریمیزا مالیه ساحه‌سینده ده دستک وئرمه لییک."
"سون سؤز کیمی فیلیسطین‌دکی قتل عاملاری لنتعت لییرم و فیلیسطین‌لی قارداش‌لاریمیزا قطعیتلی دستییمیزی دیله گتیریرم. قودسون تاریخی ایستاتوسونون دییشمه‌سینه ایجازه وئرمه‌یه‌جگیمیزی بیرلیکته دیله گتیرجییک، هایقیراجاغیق"-دئیه چاووش اوغلو وورغولاییب.
